laion/Wikipedia-Exotic huggingface dataset:
שיר לנטע

"שיר לנטע" הוא הסינגל השני של הזמר והשחקן הישראלי ניר כנען. השיר יצא ב-14 בפברואר 2024 וזכה להצלחה רבה, בעיקר ברשת החברתית טיקטוק ובפלטפורמות הסטרימינג השונות. השיר הוא בלדה המאופיינת בצלילי פסנתר, כלי מיתר ושירה עדינה. על פי מאקו, הסגנון המוזיקלי של השיר מזכיר בלדות משנות השבעים ויוצרים ישראלים של רוק ופופ ישראלי "רך". השיר נכתב על השחקנית נטע רוט, שהייתה בת זוגו של כנען, והוא מבטא את תחושת אהבתו כלפיה. השיר זכה להצלחה ויראלית בטיקטוק, כאשר הפך לפופולרי בעיקר בסרטונים העוסקים במערכות יחסים רומנטיות, וכן באהבה בין בני משפחה וחברים, וצבר אלפי סרטונים המשתמשים בסאונד שלו ומיליוני צפיות. בנוסף, זכה השיר למאות אלפי האזנות בספוטיפיי ובשאר פלטפורמות הסטרימינג. "שיר לנטע" אף נכנס למצעד היטליסט של מאקו, והגיע לשיאו למקום ה-35 במצעד. גם בתחנות הרדיו זכה השיר להצלחה, כאשר הגיע למקומות השישי והשמיני בהתאמה במצעד הרשמי של גלגלצ ובעשירייה של כאן גימל. יפתח כרמלי, ‏"שיר לנטע" של ניר כנען הפך ללהיט טיקטוק, באתר ‏מאקו‏, 25 באפריל 2024 מדיה פורסט - המצעד הישראלי השבועי, באתר מדיה פורסט, יש לבחור בשבוע ה-22 של שנת 2024, ‏2 ביוני 2024 היטליסט: מצעד המוזיקה של ישראל mako, באתר היטליסט, השבוע ה-22 של שנת 2024, ‏28 במאי 2024 המצעד הישראלי 23/05/2024, באתר גלגלצ, ‏30 במאי 2024 כאן גימל, עומר, שרק ואודיה עדיין במקום הראשון..., באתר אינסטגרם, ‏13 ביוני 2024
איימוס ברבר

איימוס ווקר ברבר (באנגלית: Amos Walker Barber;‏ 26 באפריל 1861 – 19 במאי 1915) היה רופא מנתח ופוליטיקאי אמריקאי מוויומינג, איש המפלגה הרפובליקנית, שכיהן מזכיר המדינה הראשון של ויומינג בשנים 1890–1895, ומתוקף תפקידו כראשון בסדר הירושה לתפקיד מושל ויומינג, כיהן כשני בתפקיד זה לאחר התפטרותו של המושל הראשון, פרנסיס וורן כחודש וחצי לאחר השבעתו, בשנים 1890–1893. איימוס ברבר נולד בעיירה דיילסטאון שבפנסילבניה, כבנם של אלפרד ה. ברבר ואסנת ווקר. לאחר שהתחנך בבתי ספר מקומיים, הוא למד ספרות ורפואה באוניברסיטת פנסילבניה. לאחר סיום לימודיו ב-1883, עבד ברבר כרופא בסגל בית החולים פנסילבניה, עד שעבר לוויומינג. ב-1892 נשא ברבר לאישה את אמיליה קנט, ולשניים נולדו שני ילדים. ב-1885 עבר ברבר לטריטוריית ויומינג כדי לקבל על עצמו את משרת הרופא המנתח האחראי על בית החולים הצבאי בבסיס הצבאי פורט פטרמן. הוא קודם לתפקיד מנתח בפועל בצבא ארצות הברית והתלווה למשלחת של הגנרל ג'ורג' קרוק לאריזונה, ולאחר מכן מונה לתפקיד בפורט ד. א. ראסל. לאחר פרישתו מהשירות הצבאי, הוא היא לאחראי על בית החולים של איגוד מגדלי משק החי של ויומינג. ב-1889 הוא החל לעסוק ברפואה בעיר שאיין. ב-1890 נבחר ברבר מטעם המפלגה הרפובליקנית כמזכיר המדינה הראשון של ויומינג. כחודש וחצי לאחר השבעתו של פרנסיס וורן כמושל ויומינג הראשון, הוא התפטר מתפקידו כדי לאייש מושב בסנאט של ארצות הברית שאליו הוא נבחר. בוויומינג לא קיימת כמו ברוב מדינת ארצות הברית משרת סגן מושל. על פי חוקת המדינה, הראשון בסדר הירושה למשרת המושל הוא מזכיר המדינה. לפיכך, ב-24 בנובמבר אותה שנה, הושבע ברבר, מתוקף תפקידו, בגיל 30, כמושל במקומו של וורן. במהלך תקופת כהונתו, הוא גייס את הכוחות המזוינים של המדינה כדי להכניע את התקוממות האינדיאנים של פיין רידג' וביקש סיוע פדרלי במלחמת מחוז ג'ונסון (אנ') בין איגוד מגדלי הבקר לבין הבוקרים במחוז ג'ונסון ב-1892. ב-2 בינואר 1893 הושבע במקומו של ברבר המושל הנבחר ג'ון יוג'ין אוסבורן, וברבר המשיך בתפקידו כמזכיר המדינה תחת אוסבורן כאשר זה סיים את כהונתו ב-1895 ואז שב לשאיין לעסוק ברפואה. ב-1898 שב ברבר לשירות צבאי, ושירת כעוזר מנתח במלחמת ארצות הברית-ספרד. לאחר מכן הוא שב לעיסוקו ברפואה. איימוס ברבר נפטר ברוצ'סטר שבמינסוטה ב-18 במאי 1915, בגיל 54. הוא נטמן בבית הקברות לייקויו שבשאיין. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1766. מדיה וקבצים בנושא איימוס ברבר בוויקישיתוף איימוס ברבר באתר אגודת המושלים הלאומית (באנגלית) איימוס ברבר באתר The Political Graveyard (באנגלית) איימוס ברבר, באתר "Find a Grave" (באנגלית) "Amos W. Barber". Wyoming Historical Society.
אינטרנט בקופסה

אינטרנט בקופסה (באנגלית: Internet-in-a-Box) היא ספרייה דיגיטלית בעלות נמוכה, המורכבת מנקודת גישה ל-Wi-Fi והתקן אחסון דיגיטלי, שמשתמשים סמוכים יכולים להתחבר אליה, ולצרוך ממנה מידע המותקן בה מקומית. מימוש הרעיון הן תוכנית הן חומרתית, השתנה מאז 2012 בעקבות מזעור השטח הפיזי שמצריך התקן האחסון והאלקטרוניקה של המכשיר. החל מ-2017 מושתתת חומרת המכשיר על ראספברי פאי וכרטיס זיכרון. הרעיון ליצירת המכשיר נהגה על ידי בראדוק גסקיל, והוא צמח ממיזם "מחשב נייד לכל ילד" (OLPC) האמריקאי. תצורות של הקופסה הספרייה הדיגיטלית במכשיר מורכבת ממספר "מודולים", כאשר מודול יכול להיות מותקן מראש, או שהותקן לבחירת המשתמש. כמה דוגמאות למודולים: ויקיפדיה בשפה מסוימת האנציקלופדיה הרפואית של ויקיפדיה (MDWiki) גרסה קלת-משקל אחסון של "אקדמיית קהאן" Moodle Nextcloud מדיה-ויקי PhET Interactive Simulations (אנ') ועידות TED מדיה וקבצים בנושא אינטרנט בקופסה בוויקישיתוף אתר האינטרנט הרשמי של אינטרנט בקופסה מאגר הקוד הפתוח של "אינטרנט בקופסה", באתר GitHub אינטרנט בקופסה, באתר מטא ויקי Internet-in-a-Box Overview and Demo, הדגמה של "אינטרנט בקופסה", סרטון בערוץ "Braddock Gaskill", באתר יוטיוב (אורך: 11:40), 11 באפריל 2013 (באנגלית) How to put the internet in a box, BBC, הפודקאסט "People Fixing The World", ‏20 באוקטובר 2020 (באנגלית) Don Watkins, How to create an Internet-in-a-Box on a Raspberry Pi, opensource.com, ‏22 במאי 2017 (באנגלית) Braddock Gaskill, Internet-in-a-Box Project: Resources for the unconnected world, Southern California Linux Expo, מצגת מתוך המפגש השנתי ה-12 של SCALE, ‏23 בפברואר 2014 (באנגלית) מאגר הקוד הפתוח של "אינטרנט בקופסה", באתר GitHub
סנטי פרנצ'זי

סנטי פרנצ'זי (באיטלקית: Santi Francesi, בתרגום לעברית: קדושים צרפתים), נודע בעבר כ-דה ג'אב, הוא צמד מוזיקלי איטלקי מאיווריאה. חברי הצמד הם אלסנדרו דה סנטיס ומריו לורנצו פרנצ'זה. הם זכו בעונה ה-16 של X Factor Italia. הצמד הוקם תחילה תחת השם "דה ג'אב". הוא זכה בתחרות "ליגה רוק פארק" של לוצ'אנו ליגבואה. שירו לתחרות היה "Regina". בספטמבר 2016 פתח את אירוע התחרות העוקב. ב-2017 השתתפו חברי סנטי פרנצ'זי בעונה ה-17 של תוכנית הריאליטי האיטלקית Amici di Maria De Filippi. לאחר מכן הוציאו שלושה סינגלים: "Costenzo",‏ "Vaniglia" ו-"Lei". בשנת 2019 הוציאו את אלבום הבכורה שלהם, Tutti manifesti. עד שנת 2021 הוציאו מספר סינגלים שונים. בתחילת 2021 השתתף הצמד בפסטיבל "ספגטי אנפלאגד". ביוני זכה במהדורה ה-32 של "מוזיקולטורה", המתקיים מדי שנה במצ'רטה ומשודר ב-RAI 1, עם השיר "Giovani favolosi".‏ לאחר מכן יצא כסינגל ונכלל בפסקול העונה השלישית של הסדרה Summertime מבית היוצר של נטפליקס. בקיץ 2022 הופיע סנטי פרנצ'זי עם מאדאם ובלאנקו בפסטיבל הקיץ של פרארה. בסוף אותה שנה השתתף בעונה ה-16 של X Factor Italia. המנטור שלו לאורך העונה היה רקומי. ב-8 בדצמבר 2022 נערך אירוע הגמר, בו הוכרז הצמד כזוכה העונה עם השיר "Non è così male".‏ ב-12 בדצמבר הוציאו חברי הצמד מיני-אלבום בשם In fieri. הוא כלל את "Non è così male", שתי גרסאות כיסוי ושלושה שירים חדשים. מאוחר יותר יצאו לסיבוב הופעות בערים שונות במדינה, ובהן טורינו, בולוניה, מילאנו, רומא, נאפולי ופירנצה. ב-19 בדצמבר 2023 השתתפו ב-Sanremo Giovani 2023, השלב המקדים לפסטיבל סן רמו, הקדם האיטלקי לתחרות הזמר של האירוויזיון. הם צלחו את השלב הזה, ועברו להשתתף באירוע בסן רמו עם השיר "L'amore in bocca". 2019: Tutti manifesti 2022: In fieri מדיה וקבצים בנושא סנטי פרנצ'זי בוויקישיתוף סנטי פרנצ'זי, ברשת החברתית פייסבוק סנטי פרנצ'זי, ברשת החברתית אקס (טוויטר) סנטי פרנצ'זי, ברשת החברתית אינסטגרם סנטי פרנצ'זי, ברשת החברתית טיקטוק סנטי פרנצ'זי, סרטונים בערוץ היוטיוב סנטי פרנצ'זי, באתר אפל מיוזיק (באנגלית) סנטי פרנצ'זי, באתר ספוטיפיי סנטי פרנצ'זי, באתר Last.fm (באנגלית) סנטי פרנצ'זי, באתר AllMusic (באנגלית) סנטי פרנצ'זי, באתר MusicBrainz (באנגלית) סנטי פרנצ'זי, באתר דיזר סנטי פרנצ'זי, באתר Discogs (באנגלית) סנטי פרנצ'זי, באתר Genius סנטי פרנצ'זי, באתר טיידל (באנגלית) Gagliardi, Giovanni (9 בדצמבר 2022). "X Factor 2022, i vincitori sono i Santi Francesi". la Repubblica (באיטלקית). נבדק ב-12 בדצמבר 2022. {{cite news}}: (עזרה) Zani, Simone (20 ביוני 2021). "Musicultura 2021: i The Jab vincono la trentaduesima edizione". All Music Italia (באיטלקית). נבדק ב-12 בדצמבר 2022. {{cite web}}: (עזרה) "Santi Francesi". rai.it (באיטלקית). RAI. נבדק ב-8 בדצמבר 2023. {{cite web}}: (עזרה) Visentin, Barbara (9 בדצמבר 2022). "I Santi Francesi dopo la vittoria a «X Factor»: «Noi, introversi e insicuri. Eravamo in cinque, ma funzioniamo meglio come duo»". Corriere della Sera (באיטלקית). נבדק ב-12 בדצמבר 2022. {{cite web}}: (עזרה)
העפעף השלישי

העפעף השלישי (באנגלית Nictitating membrane - "הקרום הממצמץ") הוא קרום שקוף או שקוף למחצה שתפקידו לכסות את העין אבל עדיין לאפשר רמה מסוימת של ראייה. העפעף מתחיל בזווית העין הקרובה למרכז הפנים, ותנועתו היא אופקית לרוחב העין. הוא קיים בעיניהם של בעלי החוליות - דגים, דו-חיים, זוחלים, ציפורים ורוב היונקים, אך נדיר אצל פרימטים. באדם קיים בזווית העין שריד וסטיגלי (Vestigiality) של העפעף השלישי, שהתנוון במהלך האבולוציה ואיבד את התפקיד הביולוגי שלו. העפעף השלישי מכוסה בלחמית, בדומה לקרנית ולחלק הפנימי של העפעפיים. המגע שלו עם הקרנית הוא הדוק יותר מהמגע בין העפעפיים לקרנית. בבסיסו נמצאת בלוטת דמעות שנקראת בלוטת הרדריאן (Harderian gland), והיא נוספת על בלוטת הדמעות העיקרית שבעין. ביונקים הנוזל שבלוטה זאת מפרישה הוא שמנוני ומשמש לטיפוח הפרווה. תנועת העפעף השלישי היא מהירה בדומה למהירות העפעפיים האנכיים. מספר שרירים בעין מעורבים בפרישת העפעף השלישי, ואצל בעלי חיים שונים התפתחו מנגנונים שונים. תגובת רפלקס כתוצאה מגירוי גלגל העין, למשל סילון אוויר עליו, גורמת לגלגל העין לסגת קמעה לתוך ארובת העין ולעפעף השלישי להיפרש. אצל כלבים וחתולים העפעף השלישי נראה כשהוא נשמט ונפרש חלקית בעת שהם ישנים. תפקידו של העפעף השלישי אינו מובהר בשלמותו, ולא ידוע מדוע אינו נחוץ באדם. נראה שיש לו תפקידים שונים. הגנה: העפעף השלישי מכסה את העין ומגן עליה בזמן פעילויות כמו שחייה, צלילה, או תעופה. לחלוח: העפעף השלישי מפזר על פני הקרנית את הדמעות שבבלוטת הדמעות שבבסיסו. ניקיון והגנה מפני גופים זרים: הקרום מגן על העין בזמן פעילות כמו שחיה, צלילה או תעופה. בכמה חיות צוללות, כולל אריות ים, הוא מופעל ביבשה, כדי להסיר חול ופסולת אחרת. בתנינים הוא מגן על עיניהם מפני מים. בכמה חיות צוללות, למשל בונים ותחש נהרות, הוא שקוף ונע לרוחב העין כדי להגן עליה כשהיא מתחת למים. ציפורים יכולות לשלוט באופן פעיל על העפעף השלישי שלהן, כאשר בזים נודדים צוללים מגובה רב במהירות עצומה אל טרף הם ממצמצים בעפעף השלישי שוב ושוב כדי ללחלח את העיניים ולהסיר לכלוך. נקרים סוגרים את העפעף השלישי אלפית שנייה לפני שמקורם פוגע בגזע העץ. ברוב המינים של הפרימטים לא קיים עפעף שלישי, אך אצל למורים ופרימטים לוריסואידים יש עפעף שלישי מלא. לחלק מהיונקים, כמו גמלים, דובי קוטב, כלבי ים וחרדונים, יש עפעף שלישי מלא, ויונקים רבים שומרים על חלק קטן מהקרום בזווית העין. ברווז ממין עבראש ירוק מציג את העפעף השלישי השקוף האופייני לבעלי חיים צוללים העפעף השלישי של כלב צונח בזמן שינה העפעף השלישי תוך כדי סגירה בעיט קירח העפעף השלישי של כריש כחול העפעף השלישי של צפרדע, סגור למחצה מדיה וקבצים בנושא העפעף השלישי בוויקישיתוף מאיר ברק, מדוע יש לחתולים עפעף שלישי, באתר מכון דוידסון, ‏4 בספטמבר, 2009 Selective Factors Associated with the Origin of Fur and Feathers Frans C. Stades, Milton Wyman, Michael H. Boevé, Willy Neumann, Bernhard Spiess. Ophthalmology for the Veterinary Practitioner. 105–106 Wygnanski-Jaffe T, Murphy CJ, Smith C, Kubai M, Christopherson P, Ethier CR, Levin AV. (2007) Protective ocular mechanisms in woodpeckers Eye 21, 83–89. Osman Hill, W. C. (1953). Primates Comparative Anatomy and Taxonomy I—Strepsirhini. Edinburgh Univ Pubs Science & Maths, No 3. Edinburgh University Press. p. 13. OCLC 500576914. Ankel-Simons, F. (2007). Primate Anatomy (3rd ed.). Academic Press. p. 471. ISBN 978-0-12-372576-9.
ירמות (אתר מקראי)

יַרמוּת הוא שמו של יישוב מתקופת המקרא, בגליל התחתון. מיקומו אינו ידוע. על פי זאב וילנאי היישוב נקרא ב-3 שמות דומים אך שונים. שלושתם נזכרים בנחלת שבט יששכר: העיר נזכרת לראשונה, בספר יהושע, כאחת הערים בנחלת שבט יששכר:”יז) לְיִשָּׂשכָר יָצָא הַגּוֹרָל הָרְבִיעִי לִבְנֵי יִשָּׂשכָר לְמִשְׁפְּחוֹתָם... כא) וְ רֶמֶת...” (ספר יהושע, פרק י"ט) מיד לאחר מכן, בפרק כ"א העיר נזכרת כאחת הערים אשר ניתנו ללוויים, מתוך נחלת שבט יששכר: ”כח) וּמִמַּטֵּה יִשָּׂשכָר... כט) אֶת-יַרְמוּת, וְאֶת-מִגְרָשֶׁהָ, אֶת-עֵין גַּנִּים, וְאֶת-מִגְרָשֶׁהָ...” (ספר יהושע, פרק כ"א) בספר דברי הימים א' העיר נזכרת בשם שונה: ”נז) וּמִמַּטֵּה יִשָּׂשכָר... נח) וְאֶת-רָאמוֹת וְאֶת-מִגְרָשֶׁיהָ וְאֶת-עָנֵם וְאֶת-מִגְרָשֶׁיהָ.” (ספר דברי הימים א', פרק ו', פסוק נ"ח) בשתי הפעמים, בספר יהושע, העיר הוזכרה בצמוד לעיר עין גנים, אשר גם מיקומה אינו ידוע בוודאות, אך יש המשערים שהיא ג'נין. זאב וילנאי, אריאל, אנציקלופדיה לידיעת א"י, עמוד 3340 יואל אליצור, עין גנים, בית הגן וג'נין, על אתר ב, מכללת יעקב הרצוג, תשנ"ו, עמ' 77–80
אידלסון

האם התכוונתם ל... אברהם אידלסון – עיתונאי ומנהיג ציוני ברוסיה אברהם צבי אידלסון – מוזיקולוג ומלחין יהודי-גרמני בבה אידלסון – פעילה ציונית וחברת הכנסת מטעם מפא"י בנימין אידלסון – אדריכל ישראלי וחתן פרס ישראל לאדריכלות דוד אידלסון – איש חינוך ישראלי יהודה אידלסון – רב אמריקאי ישראל אידלסון – שמו הקודם של ישראל בר-יהודה, פעיל ציוני, חבר הכנסת מטעם מפ"ם, שר הפנים ושר התחבורה ישראל אדלסון – מלחין ומנצח שיר אידלסון – שחקנית ישראלית שמואל אידלסון – ממייסדי תל אביב אדלסון
פינת הציפורים

פינת הציפורים (באנגלית: 3rd & Bird) היא סדרת טלוויזיה בריטית-אמריקאית שנוצרה על ידי ג'וש סליג (שהיה גם היוצר של הסדרות: אובי, וונדר פטס ותפודים קטנים). בבריטניה שודרה הסדרה ב-CBeebies, בארצות הברית בדיסני ג'וניור וב-Treehouse TV ובישראל בערוץ הופ! בשנת 2012 ובערוץ לולי בשנת 2014. הסדרה בת 2 עונות ו-51 פרקים באורך 10 דקות כל אחד. שיר הפתיחה של התוכנית בוצע על ידי עומר שטיינברג, השירים בוצעו על ידי אורנה כץ ושיר הסיום בוצע על ידי בר סביר. ההנפשה של הסדרה היא פוטו בובות (אותה האנימציה של וונדר פטס). על עץ זקן אחד גרות להן חבורה של ציפורים טרופיות בכל פרק, הן מלמדות את הצופים על דרכי ההתמודדות בכל סיטואציה וגם לומדות על זה בעזרת הרתפקאות ושירים. כנפון (Mr. Beakman): טוקן, הדמות המרכזית בתוכנית, גר בבית ספר, והמורה בבית הספר שלו. נוצית (Rudy): קקדוית אדומה צהובה, עונדת על אחת מכפות רגליה צמיד צבעוני, גרה בטרקטור, היא אוהבת להציג את כישרונותיה ולנסות דברים חדשים וכאשר הם לא מצליחים היא מנסה שוב. אולי (Samuel): הבני ורוד פנים, יש לו אחות קטנה בשם מאפין, מצוי בעיקר בביתה של נוצית, שם הם משחקים במשחקי ילדים, גר בבית הבניים ורודי הפנים. מאפין (Muffin): הבנית ורודת פנים צהובה ורודה, אחותו הקטנה של אולי, זו הדמות ההכי צעירה בתוכנית ואינה מסוגלת לעשות הרבה דברים כמו הגדולים ממנה. גרה בבית הבניים ורודי הפנים. שאר הדמויות בתוכנית הם עוד ציפורים רבות טרופיות כגון: גברת ירקני ההבנית ורודת הפנים. ישנם אפילו בתוכנית מלבד הציפורים גם נמלים, חזיר שקוראים לו בן, פרפר, פרה, סרטן, צרצר, גחליליות, זבובים, צפרדעים, עכברים, נץ, חתול, חיפושית, ינשוף, ארנב, חילזון, עכביש, סנאי ותולעים מופיעים בתוכנית אבל כדמויות משניות. הדיבוב העברי הופק על ידי יעל אללוף ובוים על ידי אורנה כץ. אתר האינטרנט הרשמי של פינת הציפורים "פינת הציפורים", במסד הנתונים הקולנועיים IMDb (באנגלית) פינת הציפורים, במיזם "אישים" לתיעוד היצירה הישראלית
ירפאל (אתר מקראי)

יִרְפְּאֵל הוא שמה של עיר מקראית בנחלת שבט בנימין. שם העיר מופיע בתנ"ך פעם אחת בלבד בספר יהושע, כחלק מהערים שבנחלת שבט בנימין: ”כא) וְהָיוּ הֶעָרִים לְמַטֵּה בְּנֵי בִנְיָמִן, לְמִשְׁפְּחוֹתֵיהֶם: ... כה) גִּבְעוֹן וְהָרָמָה, וּבְאֵרוֹת. כו) וְהַמִּצְפֶּה וְהַכְּפִירָה, וְהַמֹּצָה. כז) וְרֶקֶם וְיִרְפְּאֵל, וְתַרְאֲלָה. כח) וְצֵלַע הָאֶלֶף וְהַיְבוּסִי הִיא יְרוּשָׁלִַם, גִּבְעַת, קִרְיַת-עָרִים אַרְבַּע-עֶשְׂרֵה, וְחַצְרֵיהֶן: זֹאת נַחֲלַת בְּנֵי-בִנְיָמִן, לְמִשְׁפְּחֹתָם.” (ספר יהושע, פרק י"ח, פסוקים כ"א–כ"ח). זאב וילנאי סבור ששם העיר נובע מהיותה במיקום שבו מזג האוויר "מרפא ומבריא". זאב וילנאי הציע לזהות את העיר עם ראפאת שליד רמאללה. יחזקאל קאופמן סבר ששם העיר נכלל בתוך קבוצת הערים המתארות את גבולות נחלת שבט בנימין, ולכן מיקומה צריך להיות בסמוך לגבול נחלת השבט. זאב וילנאי, אריאל - אנציקלופדיה לידיעת א"י, עמוד 3445 יחזקאל קויפמן, ספר יהושע, 1963, עמ' 215
L'amore in bocca

"L'amore in bocca" (בעברית: "אהבה בפה") הוא שיר שהוקלט על ידי הצמד האיטלקי סנטי פרנצ'זי. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל שלא מתוך אלבום אולפן. השיר הגיע למקום ה-24 במצעד הסינגלים האיטלקי. השיר נכתב על ידי אלסנדרו דה סנטיס, אנטוניו פילפלה, צ'צ'יליה דה בונו, דניאל בסטונצו, ומריו לורנצו פרנצ'זה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות. "L'amore in bocca" היה שירם של סנטי פרנצ'זי לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-17 בלבד. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-3 מיליון צפיות. מילות השיר "L'amore in bocca" באתר Genius סרטון השיר "L'amore in bocca" באתר יוטיוב L'amore in bocca, ספוטיפיי SANTI FRANCESI - l'amore in bocca (Official video - Sanremo 2024), יוטיוב l'amore in bocca - Single, אפל מיוזיק
בנקר44

בנקר44 (באיטלקית: Bunker Quarantaquattro, מעוצב כ-bnkr44) היא להקה איטלקית שהוקמה באמפולי ב-2019. ב-4 באפריל 2019 נוסדה בנקר44 כקולקטיב המונה שישה מוזיקאים באמפולי, עיירה בטוסקנה. תחילה העלתה הקבוצה את שיריה לסאונקלאוד, שם גם פורסם אלבום הבכורה שלה, 44.Deluxe. הוא יצא לאור ב-4 בנובמבר 2020 דרך חברת התקליטים בומבה דישי. ב-19 בדצמבר 2023 השתתפה ב-Sanremo Giovani 2023, השלב המקדים לפסטיבל סן רמו, הקדם האיטלקי לתחרות הזמר של האירוויזיון. היא צלחה את שלב זה, ועברה להשתתף באירוע בסן רמו עם השיר "Governo punk".‏ מדיה וקבצים בנושא בנקר44 בוויקישיתוף בנקר44, ברשת החברתית פייסבוק בנקר44, ברשת החברתית אקס (טוויטר) בנקר44, ברשת החברתית אינסטגרם בנקר44, ברשת החברתית טיקטוק בנקר44, סרטונים בערוץ היוטיוב בנקר44, במסד הנתונים הקולנועיים IMDb (באנגלית) בנקר44, באתר אפל מיוזיק (באנגלית) בנקר44, באתר ספוטיפיי בנקר44, באתר סאונדקלאוד (באנגלית) בנקר44, באתר Last.fm (באנגלית) בנקר44, באתר AllMusic (באנגלית) בנקר44, באתר MusicBrainz (באנגלית) בנקר44, באתר דיזר בנקר44, באתר Discogs (באנגלית) בנקר44, באתר Genius Stefanini, Simone (4 בנובמבר 2020). "Bnkr44, il futuro della musica è restare puri". Rockit.it (באיטלקית). נבדק ב-21 בינואר 2024. {{cite web}}: (עזרה) Nasto, Vincenzo (23 באוגוסט 2022). "Bnkr44 tra provincia e collettivo: "Questo disco è come un falò attorno a cui si raccontano storie"". Music Fanpage (באיטלקית). נבדק ב-22 בינואר 2024. {{cite web}}: (עזרה) "Bnkr44 a Sanremo 2023, chi è la band in duetto con Sethu (e cosa significa il loro nome)". La Nazione (באיטלקית). 10 בפברואר 2023. נבדק ב-21 בינואר 2024. {{cite web}}: (עזרה) Basso, Andrea (19 בדצמבר 2023). "Tutte le canzoni e tutti i cantanti del Festival di Sanremo 2024". Radio Italia (באיטלקית). נבדק ב-21 בינואר 2024. {{cite web}}: (עזרה) "bnkr44". italiancharts.com. נבדק ב-21 בינואר 2024. {{cite web}}: (עזרה)
Governo punk

"Governo punk" (בעברית: "ממשלת פאנק") הוא שיר שהוקלט על ידי הלהקה האיטלקית בנקר44. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן. השיר הגיע למקום ה-20 במצעד הסינגלים האיטלקי. השיר נכתב על ידי אנדראה לוצ'י, דריו לומברגי, דוצ'יו קפוני, יקופו אדמו, יקופו אטורה, מרקו ויטיגליו ופייטרו סרפיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-18 מיליון השמעות. "Governo punk" היה שירה של בנקר44 לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-28. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-2.5 מיליון צפיות. מילות השיר "Governo punk" באתר Genius סרטון השיר "Governo punk" באתר יוטיוב Governo punk, ספוטיפיי BNKR44 - Governo punk (Official video - Sanremo 2024), יוטיוב Governo punk - Single, אפל מיוזיק
קלרה (זמרת)

קלרה סוצ'יני (באיטלקית: Clara Soccini; נולדה ב-25 באוקטובר 1999), ידועה בשמה הפרטי קלרה, היא זמרת ושחקנית איטלקייה. סוצ'יני נולדה וגדלה בטראוודונה-מונאטה, עיירה קטנה למרגלות אגם מאג'ורה שבלומברדיה. לאחר גירושי הוריה עברה להתגורר תחת חסותה של אמה. יש לה אח קטן בשם פיליפו. בגיל 16, במקביל ללימודיה בבית הספר liceo linguistico בווארזה, החלה סוצ'יני לדגמן במילאנו. בשנת 2020 החלה את קריירת המוזיקה, כשהוצאיה לצד ניקולה סיציליאנו את השיר "Io e te". לאחר מכן הוציאה שלושה סינגלים נוספים כסוליסטית: "Freak",‏ "Ammirò" ו-"Bilico". בתחילת 2023 גילמה את דמותה של קרייזי ג'יי בסדרת הטלוויזיה The Sea Beyond.‏ ב-19 בדצמבר 2023 השתתפה ב-Sanremo Giovani 2023, השלב המקדים לפסטיבל סן רמו, הקדם האיטלקי לתחרות הזמר של האירוויזיון. היא צלחה את שלב זה, ועברה להשתתף באירוע בסן רמו עם השיר "Diamanti grezzi".‏ מדיה וקבצים בנושא קלרה בוויקישיתוף קלרה, ברשת החברתית אקס (טוויטר) קלרה, ברשת החברתית אינסטגרם קלרה, ברשת החברתית טיקטוק קלרה, סרטונים בערוץ היוטיוב קלרה, במסד הנתונים הקולנועיים IMDb (באנגלית) קלרה, באתר Rotten Tomatoes (באנגלית) קלרה, במסד הנתונים הקולנועיים KinoPoisk (ברוסית) קלרה, באתר אפל מיוזיק (באנגלית) קלרה, באתר ספוטיפיי קלרה, באתר סאונדקלאוד (באנגלית) קלרה, באתר Last.fm (באנגלית) קלרה, באתר AllMusic (באנגלית) קלרה, באתר MusicBrainz (באנגלית) קלרה, באתר Discogs (באנגלית) קלרה, באתר Genius Brigo, Adelia (13 בנובמבר 2023). "Clara Soccini, da Travedona Monate al palco di Sanremo Giovani 2024". VareseNews (באיטלקית). נבדק ב-10 בינואר 2024. {{cite web}}: (עזרה) Dondoni, Luca (21 בדצמבר 2023). "Clara dopo la vittoria a Sanremo Giovani: "Ciao mamma guarda come mi diverto, è grazie a te se vado al Festival"". La Stampa (באיטלקית). נבדק ב-10 בינואר 2024. {{cite web}}: (עזרה) Guerci, Monica (20 בדצמבר 2023). "Da Varese all'Ariston: chi è Clara, la vincitrice di Sanremo Giovani 2023". Il Giorno (באיטלקית). נבדק ב-10 בינואר 2024. {{cite web}}: (עזרה) Raffaele Panizza (24 במרץ 2023). "Clara: "Sto piena di pare!"". Vanity Fair (באיטלקית). נבדק ב-12 בינואר 2024. {{cite web}}: (עזרה) Brigo, Adelia (1 בפברואר 2023). "Clara Soccini, da Travedona a Napoli per la serie Tv "Mare Fuori": "Un'esperienza incredibile"". VareseNews (באיטלקית). נבדק ב-10 בינואר 2024. {{cite web}}: (עזרה) Basso, Andrea (19 בדצמבר 2023). "Tutte le canzoni e tutti i cantanti del Festival di Sanremo 2024". Radio Italia (באיטלקית). נבדק ב-21 בינואר 2024. {{cite web}}: (עזרה) "Album – Classifica settimanale WK 8 (dal 16.02.2024 al 22.02.2024)" (באיטלקית). Federazione Industria Musicale Italiana. נבדק ב-24 בפברואר 2024. {{cite web}}: (עזרה)
Diamanti grezzi

"Diamanti grezzi" (בעברית: "יהלומי גלם") הוא שיר שהוקלט על ידי הזמרת האיטלקייה קלרה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום הבכורה שלה, Primo. השיר הגיע למקום ה-12 במצעד הסינגלים האיטלקי. השיר נכתב על ידי המבצעת, אלסנדרו לה קאבה ופרנצ'סקו קטיטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-29 מיליון השמעות. "Diamanti grezzi" היה שירה של קלרה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-24. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-9.6 מיליון צפיות. מידע על הסינגל "Diamanti grezzi" באתר מיוזיק בריינז מילות השיר "Diamanti grezzi" באתר Genius סרטון השיר "Diamanti grezzi" באתר יוטיוב מידע על השיר "Diamanti grezzi" באתר iTunes מידע על הרצועה "Diamanti grezzi" באתר ספוטיפיי Diamanti grezzi, ספוטיפיי CLARA- Diamanti grezzi (Official video - Sanremo 2024), יוטיוב Diamanti grezzi - Single, אפל מיוזיק
The Judas Kiss

"The Judas Kiss" (מאנגלית: "נשיקת יהודה", בהתייחס ליהודה איש קריות) הוא שיר מאת להקת הת'ראש מטאל האמריקאית מטאליקה, אשר יצא לאור ב-8 בספטמבר 2008. שיר זה מהווה לסינגל השיווקי השני מתוך אלבומה התשיעי, Death Magnetic. בעת שיצא לאור, היה זמין להאזנה באתר האינטרנטי של הלהקה עבור כלל הציבור, ולהורדה מהאתר Death Magnetic Mission: Metallica (עבור חברי מועדון הלהקה בלבד). בהמשך, הועלה השיר בפורמט סינגל לשירות ההזרמה אייטונס. בנוסף, פתיח השיר הוצג בפרסומת של הלהקה, בה חשפה את שם האלבום בו יכלל. ג'יימס הטפילד - שירה, גיטרת קצב לארס אולריך - תופים קירק האמט - גיטרה מובילה רוברט טרוחיו - גיטרת בס ריק רובין - הפקה טד ג'נסן - מאסטרינג גרג פידלמן - מיקסינג Metallica – The Judas Kiss (2008, File), Discogs (באנגלית) Metallica – Chart History: Bubbling Under Hot 100, בילבורד Metallica – The Judas Kiss, VG-lista (באנגלית) Metallica: The Judas Kiss, איגוד תעשיית ההקלטות הפיני (בפינית) Metallica Chart History (Canadian Hot 100), בילבורד (באנגלית) Metallica – The Judas Kiss, מצעד 100 הסינגלים הטובים ביותר מידע על היצירה "The Judas Kiss" באתר מיוזיק בריינז מידע על הסינגל "The Judas Kiss" באתר מיוזיק בריינז
Fino a qui

"Fino a qui" (בעברית: "עד לכאן") הוא שיר שהוקלט על ידי הזמרת האיטלקייה אלסנדרה אמורוסו. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל שלא מתוך אלבום אולפן. השיר הגיע למקום ה-12 במצעד הסינגלים האיטלקי. השיר נכתב על ידי המבצעת, אלסדנרו מרלי, פביו קלמנטה, פדריקה אבאטה, יקופו אטורה ופיירפרנצ'סקו פסיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. "Fino a qui" היה שירה של אמורוסו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום התשיעי. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-7.7 מיליון צפיות. מילות השיר "Fino a qui" באתר Genius סרטון השיר "Fino a qui" באתר יוטיוב Fino a qui, ספוטיפיי Alessandra Amoroso - Fino a qui (Official video - Sanremo 2024), יוטיוב Fino a qui - Single, אפל מיוזיק